Hasners ventil

Hasners ventil (plica lacrimalis) er ein slimmehinnefald nedst i tårekanalen. Den dekkjer til dels over kanalen og hindrar luft frå å strøyme opp i tåresekken.

Ventilen er imperforert (lukka) hjå opptil 70 % av nyfødde, men plar perforerast (opne seg) under den fyrste levemånaden. Perforeringa kan også ta lenger tid og medføra overflod av tårer, i tillegg til mukopurulent utflod, som er ei blanding av slim og puss. Storleiken og forma på ventilen er veldig varierande, og hjå somme (20 % ifylgje ein studie) er den fråverande.

Den er kalla opp etter den austerrikske oftalmologen Joseph Hasner.

 Kjelder 

Kategori:Auga
Kategori:Nase